คำสั่งกระทรวงมหาดไทย ที่ 393/2541 เรื่อง การมอบอำนาจให้ผู้ว่าราชการจังหวัดปฏิบัติราชการแทน
คำสั่งกระทรวงมหาดไทย
คำสั่งกระทรวงมหาดไทย
ที่
393/2541
เรื่อง
การมอบอำนาจให้ผู้ว่าราชการจังหวัดปฏิบัติราชการแทน
-------------

 ตามคำสั่งกระทรวงมหาดไทย
ที่ 71/2541 ลงวันที่ 9 กุมภาพันธ์ พ.ศ. 
2541
ปลัดกระทรวงมหาดไทยได้มอบอำนาจให้ผู้ว่าราชการจังหวัดปฏิบัติราชการแทนในการ
พิจารณายกเว้นการปฏิบัติตามระเบียบกระทรวงมหาดไทยว่าด้วยการเงิน
การคลัง และการ
งบประมาณขององค์กรปกครองส่วนท้องถิ่น นั้น
 เนื่องจากกระทรวงมหาดไทยได้ออกระเบียบว่าด้วยงบประมาณ
การพัสดุ และ
การเงินการคลังใหม่ ซึ่งมีผลทำให้คำสั่งกระทรวงมหาดไทย ที่
71/2541 ลงวันที่ 9 กุมภาพันธ์ 
พ.ศ. 2541 ไม่มีผลบังคับใช้ ดังนั้น
เพื่อให้การปฏิบัติราชการขององค์กรปกครองส่วนท้องถิ่น
ดำเนินไปด้วยความคล่องตัว มีประสิทธิภาพ ประสิทธิผล และสิ้นสุดที่จังหวัด
อาศัยอำนาจตาม
ระเบียบกระทรวงมหาดไทยดังต่อไปนี้
 1. ระเบียบกระทรวงมหาดไทย
ว่าด้วยวิธีการงบประมาณขององค์กรปกครอง
ส่วนท้องถิ่น พ.ศ. 2541 ข้อ 4 วรรคสอง
 2. ระเบียบกระทรวงมหาดไทย ว่าด้วยการรับเงิน
การเบิกจ่ายเงิน การฝากเงิน 
การเก็บรักษาเงิน และการตรวจเงินขององค์กรปกครองส่วนท้องถิ่น
พ.ศ. 2541 ข้อ 4 วรรคสอง
 3. ระเบียบกระทรวงมหาดไทย
ว่าด้วยการพัสดุของหน่วยการบริหารราชการ
ส่วนท้องถิ่น พ.ศ. 2535 ข้อ 4
ซึ่งแก้ไขเพิ่มเติมโดยระเบียบกระทรวงมหาดไทย ว่าด้วยการพัสดุ
ของหน่วยการบริหารราชการส่วนท้องถิ่น (ฉบับที่ 4) พ.ศ. 2541
ข้อ 3
 4. ระเบียบกระทรวงมหาดไทย
ว่าด้วยการจ่ายเงินเดือนระหว่างที่ถูกออกจาก
ราชการหรือออกจากงานของข้าราชการส่วนท้องถิ่น
ซึ่งผู้มีอำนาจพิจารณาสั่งให้กลับเข้ารับราชการ
หรือกลับเข้าทำงาน พ.ศ. 2531 ข้อ 9
ซึ่งแก้ไขเพิ่มเติมโดยระเบียบกระทรวงมหาดไทย ว่าด้วย
การจ่ายเงินเดือนระหว่างที่ถูกออกจากราชการ
หรือออกจากงานของข้าราชการส่วนท้องถิ่น ซึ่ง
ผู้มีอำนาจพิจารณาสั่งให้กลับเข้ารับราชการ
หรือกลับเข้าทำงาน (ฉบับที่ 2) พ.ศ. 2541 ข้อ 4
 5. ระเบียบกระทรวงมหาดไทย
ว่าด้วยเงินทุนหมุนเวียนค่ารักษาพยาบาลและ
เวชภัณฑ์ พ.ศ. 2530 ข้อ 17
ซึ่งแก้ไขเพิ่มเติมโดยระเบียบกระทรวงมหาดไทย ว่าด้วยเงินทุน
หมุนเวียนค่ารักษาพยาบาลและเวชภัณฑ์ (ฉบับที่ 2) พ.ศ. 2541
ข้อ 4 ปลัดกระทรวง
มหาดไทยจึงมอบอำนาจให้ผู้ว่าราชการจังหวัดพิจารณาอนุมัติให้องค์กรปกครองส่วนท้องถิ่น
ยกเว้นการปฏิบัติตามระเบียบดังกล่าวข้างต้น
ในกรณีมีเหตุจำเป็นและสมควรยกเว้น

 ทั้งนี้
ตั้งแต่บัดนี้เป็นต้นไป

 สั่ง
ณ วันที่ 19 สิงหาคม พ.ศ. 2541
 
(ชนะศักดิ์ ยุวบูรณ์)
 
(นายชนะศักดิ์ ยุวบูรณ์)
 
ปลัดกระทรวงมหาดไทย

[รก.2541/-/-/-]